Publication: Magyar Közlöny
Issue: MK-2009-17 (Year: 2009, Number: 17)
Era: 2004-2010
Section: látja el [25/1999. (VII. 7.) AB határozat, ABH 1999, 251,
Paragraph Index: 443

2. A kifogásban kifejtett indítványozói álláspont szerint az OVB-nek a Statútum kihirdetésének az elmaradására, és ennek következtében az Országgyûlés hatáskörének a hiányára alapított érvelése nem helytálló, az OVB kifogással támadott határozata törvénysértõ. Az Alkotmánybíróság álláspontja szerint az OVB hitelesítést megtagadó döntése érdemben megalapozott, mivel a kezdeményezésben szereplõ kérdés nem tartozik az Országgyûlés hatáskörébe. Az Alkotmánybíróság ugyanakkor rámutat arra, hogy a kezdeményezésben szereplõ kérdés hitelesítésének a megtagadását nem a Statútum kihirdetésének elmaradása alapozza meg, hanem az, hogy a Statútum rendelkezései értelmében sem a törvényszéki vizsgálat elrendelésére (ennek kezdeményezésére), sem pedig a büntetõjogi felelõsség megállapítására az Országgyûlés nem rendelkezik hatáskörrel. A kezdeményezésben szereplõ kérdés címzettje a Törvényszék, a kérdés a Törvényszék általi vizsgálat (eljárás) lefolytatására, és ennek eredményeként a népszavazásra feltett kérdésben megjelölt személyek Törvényszék általi felelõsségre vonására irányul. A Statútum 14. cikke alapján nem a Részes Állam (ennek valamely szerve) dönt a Törvényszék eljárásának a megindításáról. A Részes Állam a Törvényszék mellett mûködõ fõügyész vizsgálatát kezdeményezheti, a Törvényszék elõtti eljárás megindításáról a fõügyész dönt, a Statútumban foglalt bûncselekmények elkövetéséért fennálló büntetõjogi felelõsség megállapítása a Törvényszék hatáskörébe tartozik. Az Alkotmánybíróság álláspontja szerint sem a kérdésben szereplõ törvényszéki vizsgálat lefolytatása, sem a kérdésben szereplõ bûncselekmény elkövetése miatti büntetõjogi felelõsség megállapítása nem tartozik az Országgyûlés hatáskörébe. Ebbõl következõen az aláírásgyûjtõ íven szereplõ kérdés nem felel meg az Alkotmány 28/B. §

Source: https://magyarkozlony.hu/hivatalos-lapok/ed99a3c2abc8d31417e197479dfda0ded00b2bc0/dokumentumok/c95612605f739b4c181555719be232dd5bc69c1c/letoltes